Gloria (film, 1980)
<s>Gloria je američki igrani film snimljen 1980. godine u režiji Johna Cassavetesa.</s><s>Po žanru predstavlja kombinaciju gangsterskog filma, akcije i drame.</s><s>Naslovna protagonistica, čiji lik tumači Gena Rowlands, je sredovječna žena, bivša ljubavnica gangsterskog bosa koja sticajem okolnosti mora brinuti o dječaku čiju su porodicu masakrirali mafijaši.</s><s>Radnja prikazuje kako zajedno sa njim pokušava pobjeći od sveprisutne i svemoćne mafije, pri čemu se često mora služiti revolverom.</s>

<s>Gloria se smatra najatipičnijim filmom u Cassavetesovoj režiserskoj karijeri, koju su uglavnom karakterizirale niskobudžetne art drame.</s><s>Cassavetes je za njega napisao scenarij bez namjere da ga režira; kada je studio Columbia Pictures otkupio scenarij i angažirao njegovu suprugu Genu Rowlands, ona je inzistirala na tome da njen muž režira.</s><s>Gloria je premijerno prikazana na Venecijanskom festivalu gdje je osvojila Zlatni lav, te je kasnije dobila niz povoljnih kritika.</s>

<s>Godine 1999. je snimljen istoimeni remake sa Sharon Stone u glavnoj ulozi.</s>

<s>Uloge
 Gena Rowlands ...</s><s>Gloria Swenson
 Julie Carmen ...</s><s>Jeri Dawn
 Buck Henry ...</s><s>Jack Dawn
 John Adames ...</s><s>Phil Dawn
 Lupe Garnica ...</s><s>Margarita Vargas
 John Finnegan ...</s><s>Frank
 Tom Noonan, J.C. Quinn i Sonny Landham ...</s><s>Mafijaški izvršioci
 Lawrence Tierney ...</s><s>Broadwayski barmen</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Trileri
Gangsterski filmovi
Dramski filmovi</s>

